                                                                                                 
ROMÂNIA 
JUDETUL VRANCEA 
CONSILIUL JUDETEAN

                                               HOTĂRÂREA nr. 211
                                              din 17 septembrie 2026                  

privind: modificarea   Regulamentului  de  organizare  și  funcționare al Consiliului 
               Județean Vrancea 

- văzând referatul nr.201/25761/03.09.2026 al Serviciului Juridic, privind  modificarea Regulamentului de organizare si funcționare al Consiliului Județean Vrancea; 
-ținând cont de adresa domnului consilier județean Carabă Ionel nr. 201/21766/30.07.2026;
- luând act de Hotărârea Consiliului Județean Vrancea nr.95 din 31 mai 2021 privind aprobarea Regulamentului de organizare și funcționare al Consiliului Județean Vrancea;
[bookmark: _Hlk67926972]- având în vedere prevederile art. 134 alin.(5) lit.a2 si art. 141  din O.U.G. nr.57/2019 privind Codul administrativ, cu modificările și completările ulterioare;
[bookmark: _Hlk67926995]- în baza prevederilor art. 173 alin.(1) lit.a) coroborat cu art.173 alin.(2) lit.c) din O.U.G. nr.57/2019 privind Codul administrativ, cu modificările și completările ulterioare ;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în temeiul prevederilor art.196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare, 

HOTĂRĂSTE:

      Art.1. Modificarea Regulamentului de organizare si funcționare al Consiliului Județean Vrancea, Anexa la Hotărârea Consiliului Județean Vrancea nr. 95/2021, după cum urmează:
I Art. 27 va avea următorul conținut:
,,(1) În prima ședință ordinară, după emiterea ordinului prefectului privind constatarea îndeplinirii condițiilor legale de constituire a consiliului județean, acesta îşi organizează comisii de specialitate, pe principalele domenii de activitate:
- Prognoze, finante si patrimoniu;
- Buget, programe, urbanism și investiții;
- Juridică, administrație publică, lucrări și servicii publice;
- Cultură, turism, sănătate și protecție socială.
 (2) Comisiile de specialitate ale consiliului judeţean, al căror număr de membri va fi impar, se constituie şi funcţionează pe durata exercitării mandatului consiliului judeţean, în condițiile legii și ale prezentului regulament”.

II  „Art.30 va avea următorul conținut :
A Atribuțiile comisiilor de specialitate 
(1)Comisiile de specialitate au următoarele atribuții principale:
a)analizează proiectele de hotărâri ale consiliului județean din domeniul lor de activitate;
b)întocmesc avize asupra proiectelor de hotărâri şi asupra problemelor analizate, pe care le prezintă consiliului județean;
c)îndeplinesc orice alte atribuții stabilite prin regulamentul de organizare şi funcționare a consiliului județean sau însărcinări date prin hotărâri ale consiliului județean, dacă acestea au legătură cu activitatea lor.
(2)Comisiile de specialitate adoptă avize cu majoritate simplă. 

B Funcționarea comisiilor de specialitate 
(1)Comisiile de specialitate lucrează în plen şi deliberează cu votul majorității simple a membrilor lor. Ședințele comisiei se desfășoară legal în prezenta majorității consilierilor județeni în funcție. Se consideră prezenți la ședință şi consilierii județeni care participă prin utilizarea oricăror mijloace electronice.
(2)Participarea membrilor comisiei la ședințele acesteia este obligatorie. Consilierii județeni au dreptul la indemnizația lunară doar dacă participă la cel puțin o ședință a autorității deliberative şi o ședință a comisiei de specialitate, pe lună, desfășurate în condițiile legii. 
(3)Comisia poate invita să participe la ședințele sale specialiști din cadrul aparatului de specialitate al consiliului județean sau din afara acestuia. Au dreptul să participe la ședințele comisiei şi inițiatorii propunerilor ce stau la baza lucrărilor comisiei. Comisia poate invita şi alte persoane care să participe la dezbateri.
(4)Ședințele comisiei de specialitate sunt, de regulă, publice.
(5)Comisia poate hotărî ca unele şedinţe sau dezbaterea unor puncte de pe ordinea de zi să se desfășoare cu uşile închise.
(6)Convocarea ședințelor comisiei se face de către președintele acesteia.
(7)Ordinea de zi se aprobă de comisie la propunerea președintelui. Oricare dintre membrii comisiei poate cere includerea pe ordinea de zi a unor probleme.
(8)Ședințele comisiilor de specialitate se desfășoară înaintea ședințelor consiliului județean, atunci când ordinea de zi a ședinței acestuia cuprinde sarcini sau proiecte de hotărâri asupra cărora i se solicită avizul.
(9)Pentru dezbaterea proiectelor de hotărâri sau a celorlalte probleme repartizate comisiei de către secretarul general al județului, președintele acesteia desemnează un consilier județean care prezintă în cadrul ședinței proiectele și, după caz, celelalte probleme aflate pe ordinea de zi, care nu sunt prezentate de inițiator.
(10)Secretarul comisiei sau, în lipsa acestuia, consilierul județean desemnat în conformitate cu alin. (9) întocmește avizul, cu caracter consultativ, al comisiei, pe baza amendamentelor şi a propunerilor formulate de membrii acesteia, care au fost aprobate cu majoritatea voturilor consilierilor județeni prezenți.
(11)Avizele întocmite de comisie cuprind separat, cu motivarea necesară, atât amendamentele şi propunerile acceptate, cât şi cele respinse.
(12)Avizele întocmite sunt prezentate secretarului general al județului, care asigură transmiterea acestora către consilierii județeni, cel mai târziu înainte de aprobarea ordinii de zi.
(13) Votul în comisii este, de regulă, deschis. În anumite situații comisia poate hotărî ca votul să fie secret, stabilind, de la caz la caz, şi modalitatea de exprimare a acestuia.
(14)Lucrările ședințelor comisiei se consemnează, prin grija secretarului acesteia, într-un proces-verbal, in care se consemnează cvorumul ședinței , consilierii județeni prezenți si consilierii județeni care au absentat de la ședința si modul in care s-a exercitat votul in comisie. După încheierea ședinței, procesul-verbal este semnat de către președintele şi secretarul comisiei si se transmite secretarului general al județului in vederea întocmirii pontajului.
(15)Președintele poate încuviința ca procesele-verbale ale ședințelor să fie consultate de alte persoane interesate care nu au participat la ședință, cu excepția proceselor-verbale întocmite în ședințele ale căror lucrări s-au desfășurat cu ușile închise.

 III. Art.42 alin.(8) lit.a2 se modifică și se completează astfel:
           “ a2 ) locul desfăşurării, în cazul şedințelor desfăşurate cu participarea fizică a consilierilor judeteni, aplicaţiile electronice folosite, în cazul şedinţelor desfăşurate prin mijloace electronice, sau atât locul desfăşurării, cât şi aplicaţiile electronice folosite, în cazul şedinţelor desfăşurate în format mixt;“
IV.Art. 42 se completează cu alin.81 după cum urmează:
“Președintele consiliului județean, prin dispoziție,  stabilește modalitatea de desfășurare a ședinței. În situația în care pe ordinea de zi sunt înscrise proiecte de hotărâri  care se adoptă prin vot secret, ședința se va desfășura cu prezența fizică“.
V. Art.51 alin.(18) se modifică astfel:
“(18) Ședințele consiliului județean desfășurate în sistem mixt sau prin mijloace electronice se  transmit LIVE, prin grija secretarului general al județului, cu sprijinul specialiștilor I.T.“

VI. După art.51  se introduce art.511 cu următorul conținut:
“ Art.511 (1)  Când ședința consiliului județean se desfășoară în format mixt, președintele consiliului județean (sau înlocuitorul de drept al acestuia), asistat de secretarul general al județului, (sau înlocuitorul de drept al acestuia), verifică prezența consilierilor județeni în vederea confirmării cvorumului de ședință. În acest scop, fiecare consilier județean care participă online este considerat  prezent dacă are camera deschisă și activat microfonul,  pentru confirmare.
(2) Secretarul general al județului verifică și anunță dacă sunt îndeplinite condițiile de cvorum, pentru ca ședința să fie statutară.
(3) În situația în care consilierii județeni prezenți online la ședință doresc să se înscrie la cuvânt, aceștia vor introduce în căsuța de chat mențiunea „Înscriere la cuvânt” iar  Președintele acordă cuvântul, activând microfonul.
(4) În situația în care,  pe ordinea de zi sunt înscrise proiecte de hotărâre, cu privire la persoane,  care, potrivit legii, se adoptă prin vot secret, ședința are loc numai cu prezență fizică.  În celelalte cazuri, pentru consilierii județeni care participă la ședință online, votul deschis se exprimă prin ridicarea mâinii, la solicitarea președintelui consiliului județean sau a înlocuitorului de drept al acestuia. Votul se exprimă distinct pentru fiecare opțiune, prin utilizarea succesivă a formulelor “Cine este pentru“, “Cine este împotrivă“ și “Abțineri“.
(5)Președintele consiliului județean, asistat de secretarul general al județului, verifică vizibilitatea fiecărui consilier județean participant online și consemnează opțiunea de vot exprimată. Consilierul județean trebuie să aibă camera video deschisă și să mențină mâna ridicată pe durata necesară identificării și consemnării votului.
(6)În cazul în care, din cauza unor probleme tehnice sau a condițiilor de participare online, ridicarea mâinii nu este vizibilă în mod clar și neechivoc, votul consilierului județean nu se ia în calcul la cvorumul de adoptare al proiectului de hotărâre supus dezbaterii iar acesta nu va fi luat în calcul nici la stabilirea cvorumului de ședință.“
        Art.2. La data intrării în vigoare a prezentei hotărâri, prevederile Hotărârii Consiliului Județean Vrancea nr. 95/2021 privind aprobarea Regulamentului de organizare și funcționare al Consiliului Județean Vrancea se vor actualiza, în mod corespunzător. 
       Art.3. Prevederile prezentei hotărâri vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.
                                          

                                         Președintele
                           Consiliului Județean Vrancea 
                                        Nicușor HALICI                                                                                                                 




                                                                                  Contrasemnează, 
                                                                     Secretar general al județului 
                                                                                    Raluca Dan



